20. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 502 της 16/26 Ιουλ. 1971 (ΦΕΚ Α΄ 150) (Διόρθ. ημαρτ. ΦΕΚ Α΄ 161/19 Αυγ.  1971). Περί αναγνωρίσεως ονομασιών προελεύσεως οίνων. Έχοντες υπ’ όψει: 1)Τας διατάξεις του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής». 2)Την υπ’ αριθ. 12/1971 γνωμοδότησιν της ΚΕΠΟ. 3)Την υπ’ αριθ. 372/1971 γνωμοδότησιν του Συμβουλίου της Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: «΄Αρθρ.1.-1.Η ονομασία προέλευσης «ΣΗΤΕΙΑ» αναγνωρίζονται ως απλή για οίνους που παρασκευάζονται από σταφύλια που προέρχονται από αμπέλια των κτηματικών περιοχών του Δήμου Σητείας και των Κοινοτήτων Τουρλωτής, Μυρσίνης, Μέσα Μουλιανών, Έξω Μουλιανών, Χαμεζίου, Κατσιδωνίου, Σκοπής, Αχλαδίων Πισκοκεφάλου, Μαρωνίας, Παπαγιαννάδων, Αγίου Σπυρίδωνος, Χανδρά, Αρμένων, Ζίρου, Απιδίων και Σταυρωμένου της Επαρχίας Σητείας του Νομού Λασηθίου. 2.Οι τύποι των οίνων που δικαιούνται να φέρουν στο εμπόριο την ονομασία προσέλευσης «ΣΗΤΕΙΑ» απλή είναι: α)Οι ερυθροί ξηροί οίνοι που παρασκευάζονται από συνοινοποίηση σταφυλιών ή ανάμειξη οίνων των ποικιλιών «Λιάτικο» σε ποσοστό 80% και «Μανδηλαριά» σε ποσοστό 20%. β)Οι ερυθροί γλυκείς οίνοι των τύπων: αα) Οίνος γλυκός (VIN DE LIQUEUR), ββ) Οίνος γλυκός φυσικός (VIN DOUX NATUREL) και γγ) Οίνος φυσικά γλυκός VIN NATURELLEMENT DOUX) που παρασκευάζονται από σταφύλια της ποικιλίας «Λιάτικο». γ)Οι λευκοί ξηροί οίνοι που παρασκευάζονται από συναινοποίηση σταφυλιών ή ανάμειξη οίνων των ποικιλιών «βηλάνα» σε ποσοστό τουλάχιστον 70% και «θραψαθήρι». Η αναλογία αυτή θα ισχύσει για μεταβατική περίοδο πέντε (5) ετών. Μετά την παρέλευση της πενταετίας, οι λευκοί ξηροί οίνοι θα παρασκευάζονται από συνοινοποίηση σταφυλιών ή ανάμειξη οίνων των ποικιλιών «Βηλάνα» σε ποσοστό 70% και «Θραψαθήρι» σε ποσοστό 30%». Το άρθρ. 1 αντικαταστάθηκε ως άνω από το άρθρ. μόνον Π.Δ. 375/19 Νοεμ. – 3 Δεκ. 1997 (ΦΕΚ Α΄243). (Αντί για τη σελ. 616,05(γ) Σελ. 616,05(δ) Τεύχος 1454 Σελ. 71 Προστασία Οίνου 16.Θ.γ.19-20 «΄Αρθρ.2.-Αναγνωρίζονται και δικαιούνται την ονομασία προέλευσης «ΡΟΔΟΣ» απλή οι λευκοί ξηροί, ημίξηροι και ημίγλυκοι οίνοι που παρασκευάζονται από σταφύλια της ποικιλίας «Αθήρι» καθώς και οι ερυθροί ξηροί, ημίξηροι και ημίγλυκοι οίνοι που παρασκευάζονται από σταφύλια της ποικιλίας «Μανδηλαριά» (Αμοργιανό) που προέρχονται από αμπελώνες της νήσου Ρόδου». Το άρθρ. 2 αντικαταστάθηκε ως άνω από την παρ. 1 άρθρ. μόνου Π.Δ. 257/30 Ιουλ. – 12 Αυγ. 1998 (ΦΕΚ Α΄190). «Άρθρ.3.-Η ονομασία προέλευσης «ΝΑΟΥΣΑ» τυγχάνει απλή, αναγνωρίζεται δε και προστατεύεται προκειμένου για ξηρούς, ημίξηρους και ημίγλυκους ερυθρούς οίνους, που παρασκευάζονται από σταφύλια της ποικιλίας «Ξυνόμαυρο» που προέρχονται από αμπελώνες του Δήμου Νάουσας και των κοινοτήτων Στενήμαρχου, Γιαννακοχωρίου, Μαρίνης, Λευκαδίων, Κοπανού και Τριλόφου του Νομού Ημαθίας, που κείνται δυτικά της σιδηροδρομικής γραμμής Βέροιας – Έδεσσας». Το άρθρ. 3, αντικαταστάθηκε ως άνω από τα άρθρ. 1 του Π.Δ. 320/7-22 Αυγ. 1995, (ΦΕΚ Α΄ 175). Άρθρ.4.-(Καταργήθηκε από την περίπτ. β άρθρ. 8 Π.Δ. 514/1979 κατωτ. αριθ. 49). Άρθρ.5.-(Καταργήθηκε από την παρ. 2 άρθρ. 5 Π.Δ. 243/18-29 Μαρτ. 1982 (ΦΕΚ Α΄ 39), (κατωτ. αριθ. 58). Άρθρ.6.-Η ονομασία προελεύσεως «ΛΗΜΝΟΣ» τυγχάνει απλή, αναγνωρίζεται δε και προστατεύεται προκειμένου περί ξηρού ερυθρού οίνου, παρασκευαζομένου εκ σταφυλών της ποικιλίας «Λημνιό» (Καλαμπάκι), προερχομένων εξ αμπελώνων της νήσου Λήμνου.